Epreskert Óvoda és Mini Bölcsőde

4124 Esztár, Árpád u.33.

OM: 201964

Email: epreskertovoda01@gmail.com

Tel: 54/414-339

**Tájékoztató a bölcsődei jelentkezésekről és a felvételi eljárásról.**

**A 2024/2025. nevelési évre történő bölcsődei**

**jelentkezés időpontja: 2024.04.22 – 23.**

**délelőtt 9 - 12 óra között**

**Helye: Epreskert Óvoda**

**4124 Esztár, Árpád u. 33.**

A **bölcsőde** feladata a három éven aluli gyermekek gondozása-nevelése, harmonikus testi-szellemi fejlődésének segítése az életkori és egyéni sajátosságok figyelembevételével.

Bölcsődében a gyermek húszhetes korától harmadik életévének betöltéséig gondozható. Amennyiben a gyermek a harmadik életévét betöltötte, de testi vagy értelmi fejlettségi szintje alapján még nem érett az óvodai nevelésre - és óvodai jelentkezését az orvos nem javasolja-, bölcsődei ellátás keretében gondozható, nevelhető a negyedik életévének betöltését követő augusztus 31-ig. Bölcsődei ellátásban a sajátos nevelési igényű gyermek annak az évnek az augusztus 31. napjáig vehet részt, amelyben a hatodik életévét betölti.

**A bölcsődei jelentkezéshez szükséges iratok**

* a gyermek lakcímkártyája
* a gyermek születési anyakönyvi kivonata
* a gyermek TAJ kártyája
* a szülő személyi igazolványa, lakcímkártyája
* a gyermek esetleges betegségeit igazoló dokumentumok,
* amennyiben gyermekük szakértői véleménnyel rendelkezik: a sajátos nevelési igényről szóló szakvélemény; vagy beilleszkedési – tanulási- magatartási zavar megállapításáról szóló szakvéleményt.

Az igénylés nem jelenti automatikusan a bölcsődei felvételt!

A felvételi kérelmet a bölcsőde vezetője elbírálja és döntést hoz a gyermek felvételéről vagy elutasításáról. A szülők a döntésről **értesítést** kapnak.

Az elutasító döntés tartalmazza az elutasítás tényét, indokát, az esetleges későbbi bölcsődei felvétel időpontját, a jogorvoslati lehetőséget. A jogorvoslatra rendelkezésre álló határidő a közléstől, annak hiányában a tudomásra jutástól számított 8 nap.

Másodfokon a fenntartó dönt a bölcsődei felvétellel kapcsolatban.

Kelt: Esztár, 2024.03.06. Kalmárné Hodosán Irén Főigazgató